Tarybos ir komisijos Sprendimas
2000 m. balandžio 19 d.
dėl Europos - Viduržemio jūros regiono susitarimo, įsteigiančio Europos Bendrijų ir jų valstybių narių bei Izraelio valstybės asociaciją, patvirtinimo
(2000/384/EB, EAPB)
EUROPOS SĄJUNGOS
TARYBA, EUROPOS BENDRIJŲ KOMISIJA,
atsižvelgdamos į Europos anglių ir plieno bendrijos steigimo sutartį, ypač į jos 95 straipsnį,
atsižvelgdamos į Europos bendrijos steigimo sutartį, ypač į jos 310 straipsnį kartu su 300 straipsnio 2 dalies pirmos pastraipos antruoju sakiniu, taip pat į jos 310 straipsnio 3 dalies antrą pastraipą,
atsižvelgdamos į Komisijos pasiūlymą,
pasikonsultavusios su Konsultacijų komitetu ir pasiekusios vienbalsį susitarimą su Taryba,
atsižvelgdamos į Europos Parlamento [1]) pritarimą,
kadangi:
Turėtų būti patvirtintas 1995 m. lapkričio 20 d. Briuselyje pasirašytas Europos - Viduržemio jūros regiono susitarimas, įsteigiantis Europos Bendrijų ir jų valstybių narių bei Izraelio valstybės asociaciją,
NUSPRENDĖ:
1 straipsnis
Europos bendrijos ir Europos anglių ir plieno bendrijos vardu patvirtinamas Europos - Viduržemio jūros regiono susitarimas, įsteigiantis Europos Bendrijų ir jų valstybių narių bei Izraelio valstybės asociaciją, taip pat patvirtinami prie susitarimo pridedami Protokolai ir Deklaracija, pridedama prie Baigiamojo akto,
Pirmoje straipsnio dalyje nurodyti tekstai pridedami prie šio sprendimo.
2 straipsnis
1. Taryba Komisijos pasiūlymu arba tam tikrais atvejais Komisija, kiekviena pagal atitinkamas Europos bendrijos steigimo ir Europos anglių ir plieno bendrijos steigimo sutarčių nuostatas numato poziciją, kurią turi priimti Bendrija Asociacijos taryboje ir Asociacijos komitete.
2. Tarybos pirmininkas, pagal Susitarimo 68 straipsnį, pirmininkauja Asociacijos taryboje ir pristato Bendrijos poziciją. Tarybos pirmininko atstovas pirmininkauja Asociacijos komitete pagal Susitarimo 71 straipsnį, ir pristato Bendrijos poziciją.
3 straipsnis
Europos bendrijos vardu Tarybos pirmininkas pristato pranešimą, numatytą Susitarimo 85 straipsnyje. Komisijos pirmininkas tokį pranešimą pristato Europos anglių ir plieno bendrijos vardu.
Priimta Briuselyje, 2000 m. balandžio 19 d.